Сухуми
Суху̀ми (; ; ) е град в Северозападна Грузия, столица на автономната република Абхазия. Разположен е на брега на Черно море и има население от 63 600 души, според приблизителна оценка от януари 2016 г.

Обща информация 
Сухуми е разположен на широк залив на източния бряг на Черно море и служи като пристанище, железопътен възел и ваканционно селище. Известен е със своите плажове, санаториуми, минерални бани и със своя субтропичен климат. Градът е също и важен въздушен възел за Абхазия, тъй като летището на Сухуми е в близост до самия град. Там има много хотели, които главно служат на руските туристи. Ботаническата градина в Сухуми, създадена през 1840 г., е една от най-старите в Кавказкия регион.

Сухуми е член на Международния черноморски клуб.

История 
На мястото на града през VI век преди н.е. е основана гръцката колония Диоскурия, по-късно част от Понтийското царство. В римската епоха на мястото на днешен Сухуми римляните построяват крепостта Себатополис.

През Средновековието градът е известен под името Цхум и е част от Грузинското царство. През XVI-XIX е османска крепост под името Сухум кале. От 1848 г. е център на уезд в състава на Кутаиска губерния на Руската империя

Източници 

 
Пристанищни градове в Грузия
Пристанищни градове на Черно море